Månedsrapport Smørblomsten- februar 2025

Fagområde: antall, rom og form

Disse månedene har vi jobbet med temaet: vann. Rundt dette temaet har vi fokusert spesielt på havet og dyr i havet. Barna har gjennom ulike formingsaktivteter lagd ulike dyr som lever i havet. Fisker, maneter, delfiner, hai og blekksprut er noe av det vi har laget som etterhvert har flyttet inn i "havet" på grupperommet. Det har vært et spennende tema med mange spørsmål og undrende samtaler underveis. 

6.februar markerte vi samenes nasjonaldag. I forkant gjennomførte vi ulike formingsaktiviteter som vi senere pyntet avdelingen med. Vi har fargelagt det samiske flagget og snakket om betydnignen av de ulike fargene: rød, blå, grønn og gul. I samling har vi også øvd på å telle på samisk. Under samenes nasjonaldag hadde vi åpent hus med lassokasting, disco, lavvo med "bål" og lage bilder av silkepapir i de samiske fargene. Til lunsj ble det servert fiskeburger.

I midten av februar var det endelig tid for karneval i barnehagen. Årets tema var farger hvor både barn og voksne var kledd i ulike farger, samt avdelingene. Blåveisen var oransje, Hvitveisen var blå, Skogstjerna var rød og Smørblomsten var grønn. Under karnevalet hadde vi åpent hus med ulike aktiviteter etterfulgt av pølser til lunsj og deilig fruktfat til dessert. En fin dag med god stemning!

Nå er vi klare for mars og fagområde "kommunikasjon, språk og tekst".

Hilsen personalet på Smørblomsten!